paragraph_text: U rodnoj Zenici pohađa osnovnu školu, a Gimnaziju »Tin Ujević« u Zagrebu. Sa sedamnaest godina stupa u družbu Klanjateljica Krvi Kristove te prve zavjete polaže na Veliku Gospu 1970. Bogoslovlje započinje studirati na Katoličkom bogoslovnom fakultetu u Zagrebu, a diplomira na papinskom sveučilištu »Gregoriana« u Rimu. Po povratku iz Italije bila je katehistica u Kutini, gdje započinje pastoralni rad s romskom zajednicom, koji joj je 1987. odlukom Hrvatske biskupske konferencije povjeren za stalno. U svomu pastoralu djelovala je u svim romskim naseljima u Hrvatskoj, ali i u europskim kampovima u Parizu, Rimu i Barceloni. Pedeseta obljetnica redovničkih zavjeta s. Karoline Miljak Hrvatska katolička mreža. Objavljeno 21. kolovoza 2020. Pristupljeno 7. veljače 2022. Bila je izabrana u Upravu Međunarodnoga katoličkoga odbora za Rome u Belgiji, kasnije u Francuskoj, gdje do kraja života obnaša dužnost izaslanice (delegatkinje) papinskoga Vijeća za migracije. Sudjelovala je u uspostavi Romske odgojne zajednice (ROZ) zajedno s dr. Nevenom Hrvatićem. Utemeljila je i održavala susrete romskih djevojčica REKOD (»Romi, evangelizacija, katehizacija, odgoj, duhovnost«) te organizirala četiri međunarodna susreta pastoralnih djelatnika među Romima u Zagrebu, Tuheljskim Toplicama i Trogiru. Bila je članica uredništva Romskoga glasa, lista Udruženja Roma Hrvatske.<ref> Memedi, Orhan: Uloga i status medija romske manjine u Hrvatskoj Sveučilište Sjever: Koprivnica, 2020., str. 17